ଓଡ଼ିଶାରେ କେମିତି ରହିବ କଟକଣା? | Kanak News\nକନକ ବ୍ୟୁରୋ : ଅଗଷ୍ଟ ୧ ତାରିଖରୁ କେନ୍ଦ୍ର ସରକାରଙ୍କ ଅନଲକ-୩ ଆରମ୍ଭ ହେଉଥିବା ବେଳେ ରାଜ୍ୟ ସରକାର ଆଗକୁ କେଉଁ ନୀତି ଅନୁସରଣ କରିବେ ଏବେ ତା ଉପରେ ସମସ୍ତଙ୍କ ନଜର । ରାଜ୍ୟ ସରକାରଙ୍କ ଠାରୁ ଲୋକ କଣ ଆଶା କରନ୍ତି ସେନେଇ ଆମ କ୍ୟାମେରା ଟିମ ଯେତେବେଳେ ପ୍ରଶ୍ନ କରିଥିଲେ, ଲୋକଙ୍କ କହିବା କଥା ଥିଲା, ତାଲା ଖୋଲିଦିଅ, ଆମେ ନିୟମ ମାନିବୁ । କାରଣ ଲକଡାଉନର ପ୍ରଭାବ ତାଙ୍କର ଜୀବିକା ଉପରେ ବଡଧରଣର ପ୍ରହାର କରିଛି । କେନ୍ଦ୍ର ସରକାରଙ୍କ ଅନଲକ୍-୩ ମାର୍ଗଦର୍ଶିକା ଜାରି କରିବା ପରେ ରାଜ୍ୟ ସରକାର କି ନିଷ୍ପତି ନେବେ, କଟକଣା କୋହଳ କରିବେ କି ପୂର୍ବଭଳି ଜାରି ରହିବ, ଏହା ଉପରେ ରହିଛି ସମସ୍ତଙ୍କ ନଜର ।\nହଟିବ କି ରାତି କର୍ଫ୍ୟୁ? କେନ୍ଦ୍ର ଭଳି କଟକଣା ହଟାଇବେ କି ରାଜ୍ୟ ସରକାର? ଅନଲକ୍-୩ରେ ରାତି କର୍ଫୁକୁ କେନ୍ଦ୍ର ସରକାର ହଟାଇ ଦେଇଛନ୍ତି । ଅର୍ଥାତ୍ ପୂର୍ବଭଳି ରାତିରେ ଯାତାୟତ ଓ ଦୋକାନ ବଜାର ଖୋଲିବା ଉପରେ ଆଉ ପ୍ରତିବନ୍ଧକ ରହିବ ନାହିଁ । ତେବେ କେନ୍ଦ୍ର ସରକାରଙ୍କ ପଥ ଅନୁସରଣ କରିବେ କିମ୍ବା ରାତି କର୍ଫ୍ୟୁ ରାଜ୍ୟରେ ଜାରି ରହିବ, ଏ ନେଇ ସମସ୍ତଙ୍କ ଉକ୍ରଣ୍ଠା ବଢ଼ିବାରେ ଲାଗିଛି । ତେବେ ଶୁଣିବାକୁ ମିଳୁଛି -\nରାତ୍ରିକାଳୀନ କର୍ଫ୍ୟୁକୁ ହଟାଇ ଦେଇପାରନ୍ତି ରାଜ୍ୟ ସରକାର\nକିଛି କ୍ଷେତ୍ରରେ କୋହଳ ଆଭିମୁଖ୍ୟ ମଧ୍ୟ ଦେଖାଇପାରେ ରାଜ୍ୟ\nହେଲେ ଗଂଜାମ, ଖୋର୍ଦ୍ଧା, କଟକ, ସୁନ୍ଦରଗଡ଼, ଗଜପତି, ରାୟଗଡ଼ା ଆଦି ଜିଲ୍ଲାରେ କଟକଣା ଜାରି ରହିବା ସମ୍ଭାବନା ରହିଛି ।\nସେପଟେ ରାଜ୍ୟର କିଛି ବରଷ୍ଠ ଡାକ୍ତର ମଧ୍ୟ ଅଧିକ ଦିନ ଲକଡାଉନ୍ ସପକ୍ଷରେ ନାହାନ୍ତି । ଲକଡାଉନ, ସଟଡାଉନକୁ ନେଇ ଧିରେ ଧିରେ ଲୋକ ଅତିଷ୍ଠ ହୋଇ ପଡିଥିବା ବେଳେ କେଉଁ କଟକଣା କୋହଳ ହେବ, କେଉଁ କଟକଣା ଜାରି ରହିବ ଏ ନେଇ ପ୍ରଶାସନିକ ମହଲରେ ଜୋରଦାର ବିଚାର ବିମର୍ଷ ଚାଲିଛି ।\nନିର୍ଦ୍ଦେଶ ଦେଲେ ପୋଲିସ ଡିଜି, କ୍ରାଇମବ୍ରାଞ୍ଚ ହାତକୁ ଆସିଲା କେସ୍ । ଆଦିତ୍ୟ ମୃତ୍ୟୁ ରହସ୍ୟ ଉପରୁ ଉଠିବ ପରଦା!
